Hilaire Pierre Belloc
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Hilaire Pierre Belloc var en franskfødt britisk forfatter og journalist, samt parlamentsmedlem i perioden 1906–1910.
Belloc skrev satirer over engelske samfunns- og partiforhold, foruten vers, romaner, barnebøker og essays. The Path to Rome (1902) er både en vellykket reiseskildring og et glødende forsvar for katolisismen. Han var også en fargerik og stridbar historisk forfatter, men huskes nå best for sin komiske versekunst, The Bad Child's Book of Beasts (1896) og Cautionary Tales (1907). Om vennen Gilbert Keith Chesterton skrev han On the Place of G. K. Chesterton in English Letters (1940). Les mer i Store norske leksikon Storbritannias litteratur